b'\n_START_ARTICLE_\nEinar Ottelin\n_START_PARAGRAPH_\nEinar Arno Ottelin (2. kes\xc3\xa4kuuta 1870 Porvoo \xe2\x80\x93 13. lokakuuta 1921 Helsinki) oli suomalainen toimittaja joka karkotettiin kirjoittelunsa takia ensimm\xc3\xa4isen maailmansodan aikana Kazakstaniin Ven\xc3\xa4j\xc3\xa4lle._NEWLINE_Ottelinin vanhemmat olivat filosofian maisteri, kollega Konrad Fredrik Ottelin (1834\xe2\x80\x931881) ja Karolina Wilhelmina Ervast. H\xc3\xa4n p\xc3\xa4\xc3\xa4si ylioppilaaksi Porvoon lyseosta 1889._NEWLINE_Ottelin oli toimittajana useissa eri sanomalehdiss\xc3\xa4 Porvoossa, Vaasassa, Viipurissa ja Tampereella. Vuonna 1916 ven\xc3\xa4l\xc3\xa4iset viranomaiset karkottivat Ottelinin Kazakstaniin ja lakkauttivat pienen Tampereella ilmestyneen ruotsinkielisen Tammerfors Nyheter-lehden jossa Ottelin oli ollut toimittajana. Ottelin p\xc3\xa4\xc3\xa4si palaamaan Suomeen Ven\xc3\xa4j\xc3\xa4n maaliskuun 1917 vallankumouksen j\xc3\xa4lkeen ja h\xc3\xa4n oli viimeksi vuodesta 1917 alkaen Hufvudstadsbladetin toimittajana.'